**Merginų rudens tinklinio turnyras Pagėgiuose**

Rudenėjantį pirmadienį, spalio 16 dieną, Pagėgių Algimanto Mackaus gimnazijoje vyko merginų rudens tinklinio turnyras, kurį organizavo Pagėgių meno ir sporto mokyklos mokytojai - Antanas Musvydas ir Alvyra Jankantienė, dirbantys pagal neformaliojo vaikų švietimo tinklinio ugdymo programą. Šie mokyojai subūrė 48 mokinius, norinčius išmokti žaisti tinklinį bei turiningai leisti laisvalaikį savo gyvenamojoje vietovėje: 19 mokinių sportuoja Stoniškiuose, 13 – Šilgaliuose (trenerė Alvyra Jankantienė), 16 - Natkiškiuose (treneris Antanas Musvydas). Kad mokiniai ne tik treniruotųsi, bet ir varžytųsi, bendrautų bei susipažintų, buvo surengtas rudens turnyras.

Tinklinio turnyre dalyvavo trys komandos iš Pagėgių savivaldybės: Pagėgių meno ir sporto mokyklos, Šilgalių-Stoniškių rinktinė, Natkiškių merginų komanda. Turnyro nugalėtojomis tapo Pagėgių meno ir sporto mokyklos merginos (tren. Antanas Musvydas), antrąją vietą iškovojo Šilgalių – Stoniškių komanda (tren. Alvyra Jankantienė), trečios liko natkiškietės (tren. Antanas Musvydas). Visos komandos buvo apdovanotos diplomais.

Pagėgių savivaldybės meno irs sporto mokyklos informacija